EkBass/fiwiki-20250220-pages-articles huggingface dataset:
HSPA+

HSPA+ (tunnetaan myös nimillä: Evolved HSPA, HSPA Evolution, I-HSPA tai Internet HSPA) on 3G-matkapuhelinten pakettidatan siirtoprotokolla ja verkkoarkkitehtuuri, jotka on määritelty 3GPPn release 7:ssa. Evolved HSPA määrittelee sekä yksinkertaistetun (madalletun) arkkitehtuurin HSPA- radioverkkoon että kasvattaa HSPA:n tiedonsiirtonopeutta. Evolved HSPA on jatkoa HSPA (High Speed Packet Access) -kehitykselle, joka alkoi 3GPP Rel 5:ssä, (HSDPA, D=Downlink) ja Rel 6:ssa (HSUPA, U=Uplink). Evolved HSPA kasvattaa HSPA:n tiedostojensiirtonopeutta tukiasemasta päätelaitteen suuntaan 42 Mbit/s saakka ja päätelaitteesta tukiaseman suuntaan 11 Mbit/s saakka. Evolved HSPA -arkkitehtuurissa klassisen WCDMA-radioverkon (WCDMA RAN) radioverkko-ohjaimen (RNC) toimintoja siirtyy tukiasemaan kuten standardissa 3GPP TR25.999 kuvataan. 3GPP Release 7:ssä määritellään myös matalahierarkkinen runkoverkko, ns. suoratunneliarkkitehtuuri (Direct Tunnel), jossa pakettiliikenne ohittaa SGSN-solmun. Tämä verkkorakenne on identtinen Long Term Evolutionin (LTE/SAE) kanssa, joka on määritelty 3GPP Release 8 -standardissa. Näin 3GPP Release 7 ja Release 8 määrittelevät tasaisen arkkitehtuurievoluution WCDMA HSPA:sta LTE:hen. ==Internet HSPA== Internet HSPA tai I-HSPA on Nokia Siemens Networksin esittelemä 3G-verkkoratkaisu, joka toteuttaa 3GPP Rel-7 Evolved HSPA -määrittelyn mukaisen yksinkertaistetun arkkitehtuurin sekä WCDMA-radioverkossa (RAN) että siihen liittyvässä pakettikytketyssä runkoverkossa. Internet HSPA -ratkaisussa radioverkko- ohjaimen (RNC) toiminnot on integroitu tukiasemaan (Node B), jolloin pakettiliikenteelle ei tarvita erillistä keskitettyä radioverkko-ohjainta. Lisäksi ratkaisu hyödyntää 3GPP-suoratunneliarkkitehtuuria (Direct tunnel), jossa käyttäjän tietoliikenne ohittaa SGSN-solmun. Internet HSPAssa liikenne siis kulkee tukiasemasta suoraan runkoverkon GGSN-solmuun, minkä tarkoituksena on madaltaa verkkoarkkitehtuuria ja vähentää verkon latenssia. == Tilanne Suomessa == DNA, Elisa ja TeliaSonera Finland ovat ottaneet HSPA+:n käyttöön. Verkot uudistuivat vähitellen vuosina 2009–2013. 3G-verkkojen purkaminen alkoi vuonna 2023 ja sen pitäisi valmistua vuonna 2024. == Lähteet == == Aiheesta muualla == *3GPP *3GPP Release määrittelyt Luokka:Matkapuhelinverkot Luokka:Langaton dataliikenne Luokka:Seulonnan keskeiset artikkelit
Jonathan F. Bennett

Jonathan F. Bennett (1930 Uusi-Seelanti – 31. maaliskuuta 2024) oli brittiläinen filosofi, joka keskittyi kielenfilosofiaan ja metafysiikkaan. Hän muun muassa herätti uutta kiinnostusta Immanuel Kantiin teoksellaan Kant’s Analytic (1966). == Teoksia == * Rationality (1964) * Kant’s Analytic (1966) * Locke, Berkeley, Hume: Central Themes (1971) * Kant’s Dialectic (1974) * Linguistic Behaviour (1976) * A Study of Spinoza’s Ethics (1984) * Events and their Names (1988) * The Act Itself (1995) * Learning from Six Philosophers (2001) * A Philosophical Guide to Conditionals (2003) == Lähteet == == Aiheesta muualla == * Early Modern Texts – Bennettin käännöksiä filosofisista klassikoista Luokka:Brittiläiset filosofit Luokka:Vuonna 1930 syntyneet Luokka:Vuonna 2024 kuolleet
Jonathan Bennett

Jonathan Bennett voi tarkoittaa seuraavia henkilöitä: * Jonathan F. Bennett (1930–2024), brittiläinen filosofi * Jonathan Bennett (s. 1981), yhdysvaltalainen näyttelijä
Torre del Oro

pienoiskuva|Torre del Oro Torre del Oro () on entinen vartiotorni Sevillassa, Espanjan Andalusiassa. Torni rakennettiin 1200-luvun ensimmäisellä kolmanneksella Almohadien hallintokaudella, jotta Guadalquivirin jokireittiä kaupunkiin voitaisiin valvoa. Kronikoitsijoiden mukaan tornia on sanottu "kultaiseksi", koska se oli päällystetty kultaisella mosaiikilla tai koska siellä säilytettiin arvokkaita esineitä, mutta vuoden 2005 restauroinnin jälkeen pääteltiin nimen tulleen alkuperäisen kullankeltaisen rappauksen mukaan. Nykyisin tornissa on laivastomuseo. == Lähteet == == Aiheesta muualla == Luokka:Sevillan rakennukset ja rakennelmat Luokka:Tornit
Alvin Miller

Alvin "Slick" Miller (s. 12. toukokuuta 1968 Doncaster) on englantilainen raskaansarjan nyrkkeilijä. Vuonna 1994 alkaneella urallaan Miller voitti 7 ottelua, hävisi 40 ja 2 ottelua päättyi ratkaisemattomana. Miller menetti nyrkkeilylisenssinsä vuonna 2005 huonon menestyksensä takia. ==Lähteet== ==Aiheesta muualla== *boxrec.com Luokka:Brittiläiset nyrkkeilijät Luokka:Vuonna 1968 syntyneet Luokka:Elävät henkilöt
Galileo Galilein elämä

Galileo Galilein elämä on Bertolt Brechtin kirjoittama näytelmä vuodelta 1940. Se kertoo Galileo Galilein myöhäisvuosista keskittyen kiistaan katolisen kirkon kanssa. Näytelmästä on ilmestynyt vuonna 1975 Joseph Losey'n ohjaama Galileo-niminen elokuvasovitus. == Versiot == Brecht aloitti näytelmän teon jo 1930-luvulla ollessaan vielä Saksassa. Muutettuaan Yhdysvaltoihin kolmannen valtakunnan aikaan hän käänsi ja uudelleen työsti näytelmän yhdessä näyttelijä Charles Laughton'in kanssa. Tuloksena oli näytelmän 'amerikkalainen versio', joka nimettiin yksinkertaisesti Galileoksi. Joseph Losey'n ohjaama ensi-ilta oli Los Angelesissa Coronet Theatre -teatterissa heinäkuussa 1947. Tämä versio oli pohjana myös Losey'n filmatisoinnissa vuonna 1975. Palattuaan Itä-Saksaan Brecht jatkoi työtään näytelmän parissa ja uudelleen saksan kielellä. Lopullisen saksankielisen version ensi-ilta oli Kölnissä huhtikuussa 1955. == Juoni == Galilei on rahan puutteessa ja saa kuulla uuden keksinnön, kaukoputken, olevan myynnissä Amsterdamissa. Galilei kopioi sen ja kauppaa Venetsian tasavallalle omana keksintönään. Galilei käyttää kaukoputkea vahvistaakseen Kopernikuksen aurinkokeskisen mallin Aurinkokunnasta, mikä on vastoin yleistä uskomusta ja kirkon doktriinia. Galilei viedään kuulusteltavaksi Vatikaaniin, missä hän kidutuksella uhattuna kieltää opetuksensa. Hänen oppilaansa järkyttyvät saadessaan tietää hänen taipuneen kirkon auktoriteettien painostuksesta. Galilei asuu vanhana ja raihnaisena arestissa, kun hänen entinen oppilas Andrea tulee vierailulle. Galilei antaa Andrealle kirjan, jossa on kaikki hänen tieteelliset löydökset ja pyytää tätä salakuljettamaan sen Italian ulkopuolelle levitettäväksi. Andrea uskoo nyt Galilein toimien olleen sankarillisia ja että hän kielsi opetuksensa vain huijatakseen hölmöjä kirkollisia auktoriteetteja. Galilei itse kuitenkin väittää toimineensa vain oman etunsa mukaisesti ilman minkäänlaista sankarillisuutta. == Kirjallisuutta == * Brecht, Bertolt (1966). Galileo: English version by Charles Laughton. Edited and with an introd. by Eric Bentley. New York: Grove Press. * Bertolt Brecht, Life of Galileo, Translated by John Willett, Bertolt Brecht: Plays, Poetry and Prose, The Collected Plays, Volume Five, Part One, Edited by John Willett and Ralph Manheim (Methuen, London, 1980). Luokka:Bertolt Brechtin näytelmät Luokka:Galileo Galilei Luokka:Saksalaiset näytelmät
Mark Hatfield

Mark Odom Hatfield (12. heinäkuuta 1922 – 7. elokuuta 2011) oli yhdysvaltalainen republikaanisen puolueen poliitikko. Hän toimi vuosina 1959–1967 Oregonin kuvernöörinä ja vuosina 1967–1997 Yhdysvaltain senaatin jäsenenä Oregonista. Hatfield syntyi Dallasissa, Oregonissa, opettaja Dovie Odom Hatfieldin ja seppä Charles Hatfieldin pojaksi. Hän valmistui Salem High Schoolista ja vuonna 1943 Willametten yliopistosta. Hän meni vuonna 1958 naimisiin vaimonsa Antoinette o.s. Kuzmanichin kanssa. Pari sai neljä lasta. Valmistuttuaan Hatfield liittyi Yhdysvaltain laivastoon. Hän osallistui Iwo Jiman taisteluun sekä Okinawan taisteluun ja oli todistamassa Hiroshiman atomipommin vaikutuksia. Hän palveli myös Ranskan Indokiinassa. Hän sai sodan jälkeen maisterin arvon valtio-opista Stanfordin yliopistosta vuonna 1948. Myöhemmin senaattorina hän oli voimakkaasti Vietnamin sotaa ja ydinaseita vastaan. Hatfield voitti paikan Yhdysvaltain senaatissa vuonna 1966. Hän oli asennoitunut kuolemanrangaistusta, aborttia ja koulurukouksia vastaan, ja puhui homojen ja muiden vähemmistöryhmien oikeuksien puolesta. Hän vetäytyi senaatista vuonna 1996 oltuaan kaikkiaan yli neljä vuosikymmentä mukana Oregonin ja Yhdysvaltain politiikassa. Hänen mukaansa on nimetty mm. kirjasto, kliininen tutkimuskeskus ja oikeustalo. Hatfield opetti senaatista vetäytymisensä jälkeen George Fox -yliopistossa ja Portland State Universityn Hatfield School of Governmentissa. == Lähteet == == Aiheesta muualla == Luokka:Oregonin kuvernöörit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1922 syntyneet Luokka:Vuonna 2011 kuolleet
Jonathan Barnes

Jonathan Barnes (s. 1942) on brittiläinen filosofi, kääntäjä ja antiikin filosofian historioitsija. Hän opetti 25 vuotta Oxfordin yliopistossa ennen siirtymistään Geneven yliopistoon. Nykyisin hän opettaa Pariisin yliopistossa Sorbonnessa. Barnes on kirjailija Julian Barnesin veli. == Teoksia == * The Ontological Argument (1972) * Posterior Analytics (Aristoteleen Toisen analytiikan käännös ja selitykset) (1975) * The Presocratic Philosophers, 2 osaa (1979; ensimmäisen osan uusittu painos 1982) * Aristotle (1982) * The Toils of Scepticism (1990) * Truth etc. (2007) Luokka:Brittiläiset filosofit Luokka:Brittiläiset historioitsijat Luokka:Vuonna 1942 syntyneet Luokka:Elävät henkilöt
Mac OS X Leopard

Mac OS X Leopard (versio 10.5) on Applen Mac OS X -käyttöjärjestelmän kuudes pääjulkaisu. Se esiteltiin kehittäjille ensimmäistä kertaa vuonna 2006 Worldwide Developers Conferencessa. Leopard tuli myyntiin maailmanlaajuisesti 26. lokakuuta 2007. Leopard on ensimmäinen Mac OS X:n versio, jossa on sisäänrakennettuna Boot Camp -ominaisuus, joka mahdollistaa Microsoft Windows -käyttöjärjestelmän asentamisen samaan koneeseen Mac OS X:n kanssa mikäli käytössä oleva Macintosh-tietokone sisältää Intel-suorittimen. Täysin uusi ominaisuus on Time Machine, joka mahdollistaa varmuuskopioinnin automatisoinnin, siirtymisen joustavasti aikaisempaan tilanteeseen ja vaikkapa tarvittaessa pääsyn jo kertaalleen tuhottuihin tiedostoihin. Leopard sisältää paljon muitakin uusia ominaisuuksia (Applen mukaan 300 uudistusta), josta mainitaan seuraavat: * Parannettu tuki 64-bittisyydelle * Automaattinen varmuuskopiointityökalu (Time Machine) * Dokumenttien selaaminen Finder- ikkunassa isoina kuvina (CoverFlow) * Virtuaalityöpöydät (Spaces) * Dock- valintatyökalun laajennus alikansioiksi (Stacks) * Tekstidokumenttien, valokuvien ja elokuvien selaus ja katselu avaamatta niitä ko. sovelluksessa lainkaan (QuickLook) * Käyttöjärjestelmässä valmiina oleva mahdollisuus sekä kahdensuuntaiseen tiedostojakoon että näytönjakoon kahden Macin välillä * MobileMe -verkkopalvelun (entinen .mac) tilaajille mahdollisuus verkottaa keskenään kaksi Leopard-tietokonetta mistä päin maailmaa tahansa (Back to my Mac eli Takaisin omaan Maciin) * Koristelun poistoa ja vektorigrafiikkaan perustuva käyttöliittymä == Järjestelmävaatimukset == Macintosh-tietokone, jossa *PowerPC G4- (vähintään 867 MHz), G5- tai Intel-suoritin *DVD-asema asennusta varten *vähintään 512 Mt RAM-muistia (1 Gt, jos kehittäjätyökalut asennetaan mukaan) *9 Gt levytilaa (12 Gt, jos kehittäjätyökalut asennetaan mukaan) Leopard oli viimeinen Mac OS X -versio, joka tuki PowerPC- suorittimia.https://appleinsider.com/articles/11/02/26/mac_os_x_lion_drops_front_row_java_runtime_rosetta.html == Versiot == * 10.5 Build 9A581 * 10.5.1 Build 9B18 * 10.5.2 Build 9С31 * 10.5.3 Build 9D34 * 10.5.4 Build 9E17 * 10.5.5 Build 9F33 * 10.5.6 Build 9G55 * 10.5.7 Build 9J61 * 10.5.8 Build 9L30 == Lähteet == == Aiheesta muualla == * Applen Mac OS X 10.5 -tukisivusto * Lista käyttöjärjestelmän uusista ominaisuuksista Luokka:MacOS Luokka:Vuoden 2007 ohjelmistot
Brian Barry

Brian Barry (13. tammikuuta 1936 - 10\. maaliskuuta 2009) oli brittiläinen filosofi, joka oli keskittynyt etiikkaan ja poliittiseen filosofiaan. Hän opiskeli Oxfordin yliopistossa. Hän oli Lieber-oppituolin poliittisen filosofian emeritusprofessori Columbian yliopistossa ja politiikan tutkimuksen emeritusprofessori London School of Economicsissa. Aiemmin hän opetti Chicagon yliopistossa. Barry on yhdistellyt analyyttistä filosofiaa politiikan tutkimukseen. Hän on myös yhdistellyt politiikan tutkimusta ja julkisen valinnan teoriaa. Hänet tunnetaan julkisen valinnan teorian kriitikkona. == Teoksia == * Political Argument (1965) * Sociologists, Economists and Democracy (1970) * The Liberal Theory of Justice (1973) * Democracy, Power, and Justice: Essays in Political Theory (1989) * Theories of Justice (1989) * Justice as Impartiality (1995) * Culture and Equality: An Egalitarian Critique of Multiculturalism (2001) * Why Social Justice Matters (2005) == Kirjallisuutta == * Dowding, Keith & Robert E. Goodin & Carole Pateman (toim.) (2004): Justice and Democracy: Essays for Brian Barry. == Aiheesta muualla == * Brian Barry, Columbian yliopisto Luokka:Brittiläiset filosofit Luokka:Vuonna 1936 syntyneet Luokka:Vuonna 2009 kuolleet
Burco

Burco eli Burao on kaupunki Somaliassa. Kaupunki on asukasluvultaan Togdheerin alueen suurin; asukkaita on 288 000 (2005 arvio). Burcon asukasluvusta ei ole kuitenkaan kovin tarkkaa tietoa ja arviot siitä vaihtelevat. Kaupunki on hyvin tärkeä Somalian historian kannalta ja on väkiluvultaan kolmanneksi suurin kaupunki. Kaupunki on itsenäiseksi julistautuneen Somalimaan toiseksi suurin asutuskeskus ja toinen pääkaupunki. Se sijaitsee vuoristoisella alueella noin 1 130 metriä merenpinnan yläpuolella. Siellä virallisina kielinä ovat somali, englanti ja arabia. Kaupungista ovat kotoisin muun muassa runoilija Hadraawi (Mohamed Ibrahim Warsame) ja Dahabshiil-yhtiön perustaja (Abdirashid Duale). ==Lähteet== == Aiheesta muualla == Luokka:Somalian kaupungit
Alcázar de los Reyes Cristianos

pienoiskuva|Alcázar de los Reyes Cristianos Alcázar de los Reyes Cristianos eli Córdoban Alcázar on keskiaikainen espanjalainen linna Córdoban kaupungissa, Andalusiassa. Se sijaitsee Guadalquivirjoen rannalla, lähellä La Mezquitaa. Linna rakennettiin alun perin Kastilian ja Leónin kuninkaalle Alfonso XI:lle 1300-luvun alussa. Myöhemmin linnaa laajensivat Ferdinand Katolilainen ja Isabella Katolilainen, jotka pitivät siellä hoviaan Granadan valloituksen aikana. Linnassa oli myös Espanjan inkvisition tuomioistuin liki kolmen vuosisadan ajan. Vuonna 1821 siitä tehtiin vankila, kunnes 1950-luvulla Espanjan hallitus muutti linnan matkailunähtävyydeksi ja kansalliseksi monumentiksi. == Aiheesta muualla == * Tietoa linnasta Luokka:Córdoba Luokka:Espanjan linnat
Music

Music voi tarkoittaa ainakin seuraavia: * Music, Carole Kingin albumi vuodelta 1971 * Music, Madonnan albumi vuodelta 2000 ** ”Music”, albumin samana vuonna singlenäkin julkaistu nimikappale * Music, Sian ohjaama yhdysvaltalainen elokuva vuodelta 2021 * Lorenzo Music (1937–2001), yhdysvaltalainen ääninäyttelijä * The Music, brittiläinen rockyhtye * Wii Music, vuonna 2008 julkaistu videopeli * Music Fund, belgialainen hyväntekeväisyysjärjestö
Bruno Bauer

Bruno Bauer (6. syyskuuta 1809 Eisenberg – 13. huhtikuuta 1882 Rixdorf) oli saksalainen teologi, filosofi ja historioitsija. Bauer opiskeli suoraan G. W. F. Hegelin alaisuudessa tämän kuolemaan 1831 saakka. Myöhemmin hän oli aluksi vanhahegeliläinen, mutta liittyi myöhemmin nuorhegeliläisiin. Bauer opetti 1834–1839 Berliinin yliopistossa ja vuodesta 1839 Bonnin yliopistossa mutta menetti opetusoikeutensa. Bauerin teoksiin sisältyy muun muassa raamatuntutkimusta Uudesta testamentista. Bauer aloitti opintonsa Berliinissä Hegelin filosofian kukoistuskaudella. Hänet nimitettiin dosentiksi Bonnin teologiseen tiedekuntaan, mutta hän julkaisi 1840–1841 evankeliumeista teoksia (Kritik der evang. Geschichte des Johannes ja Kritik der evang. Synoptiker, kaksi osaa), joissa hän esitti jyrkkiä mielipiteitä, joiden vuoksi häneltä kiellettiin venia docendi (opetusoikeus). Bauer asettui silloin Berliinin lähelle Rixdorfiin, jossa hän kirjoitti ahkerasti kuolemaansa saakka. Bauer kielsi evankeliumien historiallisen arvon, jopa kaikkien Paavalin kirjeiden aitouden, ja katsoi että kristinusko on stoalaisen ja aleksandrialaisen filosofian keisarien Hadrianuksen ja Marcus Aureliuksen aikoina synnyttämä tuote. Saksalaisessa tieteessä hänen ajatuksensa jäivät aikanaan omaan arvoonsa.Bauer, Bruno, Tietosanakirja osa 1, palsta 899, Tietosanakirja Osakeyhtiö 1909 Paitsi kristinuskon syntyä, hän käsitteli useassa teoksessa 1600-1700-luvun historiaa. == Teoksia == * Kritik der evangelischen Geschichte des Johannes (1840) * Kritik der evangelischen Geschichte der Synoptiker, 2 osaa (1841) * Die Posaune des jüngsten Gerichts über Hegel, den Atheisten und Antichristen (1841) * Die gute Sache der Freiheit und meine eigene Angelegenheit (1842) * Hegels Lehre von der Religion und Kunst von dem Standpunkte des Glaubens aus beurteilt (1842) * Das Entdeckte Christentum (1843, julistettu pannaan ja tuhottu, unohduksissa vuoteen 1927 saakka) * Die Judenfrage (1843) * Geschichte der Politik, Kultur und Aufklärung des 18. Jahrhunderts (1843–45) * Geschichte Deutschlands und der französischen Revolution unter der Herrschaft Napoleons, 2 osaa (1846) * Kritik der Evangelien und Geschichte ihres Ursprungs, 4 osaa, 4 täydennysosaa (1850–52) * Russland und das Germanentum (1853) * Philo, Renan und das Urchristentum (1864) * Christus und die Cäsaren (1877) * Zur Orientierung über die Bismarck'sche Ära (1880) * Disraelis romantischer und Bismarcks sozialistischer Imperialismus (1882) == Lähteet == == Aiheesta muualla == * Bruno Bauer, Stanford Encyclopedia of Philosophy * Bruno Bauer, Freedom from Religion Foundation * Albert Schweitzer: Bruno Bauer, The Quest of the Historical Jesus, luku 11. Luokka:Saksalaiset filosofit Luokka:Saksalaiset historioitsijat Luokka:Saksalaiset teologit Luokka:Vuonna 1809 syntyneet Luokka:Vuonna 1882 kuolleet
Trolleholmin linna

thumb|300px|Trolleholmin linna. Trolleholmin linna () on linna Svalövin kunnassa, Ruotsin Skånessa. Linna on rakennettu 1760-luvulla, ja sen suunnittelusta vastasi tuolloin ruotsalainen arkkitehti Carl Hårleman. Nykyisen ulkonäkönsä linna sai kuitenkin 1800-luvun loppupuolella, jolloin linna uudistettiin varhaista renessanssityyliä mukailevaksi. Linna käsittää kolme kolmekerroksista, punatiilistä rakennusta. == Aiheesta muualla == * Trolleholms slott – viralliset sivut * Tietoa linnasta * Slottsguiden Luokka:Skånen läänin linnat Luokka:Svalövin kunta
Anette

Anette sekä sen rinnakkaismuoto Annette ovat kansainvälisiä naisen etunimiä. Nimet ovat muunnoksia nimestä Anna. Anna puolestaan juontaa hepreankielisestä, armoa tarkoittavasta nimestä Hannah. Vuoden 2019 loppuun mennessä Anette-nimi on ollut 4298 ja Annette 1823 suomalaisella naisella. ==Tunnettuja Anetteja == * Anette Arvidsson (s. 1949), ruotsalainen näyttelijä * Anette Byskata, o.s. Björkgård (s. 1980), suomalainen kestävyysjuoksija * Anette Bøe (s. 1957), norjalainen maastohiihtäjä * Anette Haukilahti (s. 1993), suomalainen keskimatkojen juoksija * Anette Hoffmann (s. 1971), tanskalainen käsipalloilija * Anette Latva-Piikkilä (s. 1979), suomalainen urheilutoimittaja * Anette Norberg (s. 1966), ruotsalainen curling-pelaaja * Anette Olsen (s. 1956), norjalainen liikenainen * Anette Olzon (s. 1971), ruotsalainen Nightwish-yhtyeen laulaja * Anette Palssa (s. 1974), suomalainen ravitsemusterapeutti * Anette Reuterskiöld (1804–1880), suomalainen kirjailija ja seurapiirineiti * Anette Sagen (s. 1985), norjalainen mäkihyppääjä * Anette Sjölind (s. 1969), ruotsinsuomalainen jalkapalloilija * Anette Stai (s. 1961), norjalainen malli * Anette Trettebergstuen (s. 1981), norjalainen poliitikko ja ministeri ==Tunnettuja Annetteja== * Annette Artani (s. 1976), kreikkalainen laulaja–lauluntekijä * Annette Bening (s. 1958), yhdysvaltalainen näyttelijä * Annette Bergbo (s. 1953), ahvenanmaalainen toimittaja ja poliitikko * Annette Bouligaud (1915–2008), ranskalainen keihäänheittäjä ja koripalloilija * Annette von Droste-Hülshoff (1797–1848), saksalainen runoilija * Annette Duetz (s. 1993), alankomaalainen kilpapurjehtija * Annette Dytrt (s. 1983), saksalainen taitoluistelija * Annette Echikunwoke (s. 1996), yhdysvaltalais-nigerialainen moukarinheittäjä * Annette Funicello (1942–2013), yhdysvaltalainen laulaja ja näyttelijä * Annette Gerritsen (s. 1985), alankomaalainen pikaluistelija * Annette Hess (s. 1967), saksalainen kirjailija ja käsikirjoittaja * Annette Holmberg-Jansson (s. 1969), ahvenanmaalainen poliitikko ja maakuntahallituksen ministeri * Annette Kellerman (1886–1975), australialainen uimari ja elokuvanäyttelijä * Annette Langen (s. 1967), saksalainen lastenkirjailija * Annette Lind (s. 1969), tanskalainen poliitikko * Annette Lu (s. 1944), Taiwanin varapresidentti 2000–2008 * Annette Messager (s. 1943), ranskalainen kuvataiteilija * Annette Münch (s. 1981), norjalainen kirjailija ja aikakauslehtitoimittaja * Annette Ngo Ndom (s. 1985), kamerunilainen jalkapalloilija * Annette Obrestad (s. 1988), norjalainen pokerinpelaaja * Annette O'Toole (s. 1952), yhdysvaltalainen näyttelijä * Annette Rogers (1913–2006), yhdysvaltalainen pikajuoksija * Annette Schavan (s. 1955), saksalainen poliitikko ja ministeri * Annette Sergent (s. 1962), ranskalainen maastojuoksija * Annette Skotvoll (s. 1968), norjalainen käsipalloilija * Annette Soronen, o.s. Tuominen (s. 1947), suomalainen laulaja * Annette Vilhelmsen (s. 1959), tanskalainen poliitikko * Annette Zilinskas (s. 1962), yhdysvaltalainen basisti == Kuvitteellisia Anetteja ja Annetteja == * Annette, päähenkilö Leon Sasazin ohjaamassa samannimisessä musikaalielokuvassa ==Lähteet== Luokka:Etunimet
Asia Nitollano

Asia Nitollano (s. 14. helmikuuta 1988 Mt. Vernon, New York) on yhdysvaltalainen tanssija ja laulaja. Hän voitti "Pussycat Dolls Presents: The Search for the Next Doll" -kilpailun vuonna 2007. Hänen ainoaksi esiintymisekseen The Pussycat Dollsin kanssa jäi ohjelman finaalijakso, sillä hän päätti lähteä soolouralle ennen ensimmäistäkään varsinaista esiitymistä tai levytystä yhtyeen kanssa. == Nitollanon saama kritiikki ohjelmassa == Nitollanoa kritisoitiin monesti liiallisesta vibratosta ja liiallisen melismaattisesta laulusta. Luokka:Yhdysvaltalaiset laulajat Luokka:Yhdysvaltalaiset tanssijat Luokka:Vuonna 1988 syntyneet Luokka:Elävät henkilöt
Tali (Viipurin mlk)

Tali (vuodesta 1948 ) on kylä ja rautatieasema Viipurin–Antrean rataosalla entisessä Viipurin maalaiskunnassa Neuvostoliitolle luovutetulla alueella. Tali tunnetaan ehkä parhaiten kesällä 1944 käydystä suuresta Talin–Ihantalan taistelusta, jossa suomalaiset saivat neuvostoliittolaisten etenemisen pysäytettyä. Talin asema sijaitsee Viipurin kaupungin koillispuolella Leitimojärven ja Lyykkylänjärven välisellä alueella. Kylän alue ulottui asemalta Leitimojärven koillispuolelle ja aina Antrean kunnan rajalle asti. Aseman lähistöllä oli vuonna 1931 perustettu Maataloustuottajain Oy:n perunajauhotehdas. Talissa ei ollut kansakoulua, vaan koulua käytiin viereisessä Mannikkalan kylässä. Sen sijaan Talissa toimi Etelä-Karjalan karjanhoitokoulu. Talissa toimi Talin suojeluskunta, jolle valmistui oma talo vuonna 1937, Lotta Svärd -järjestön paikallisosasto sekä kaksi urheiluseuraa: Talin Koskenpojat ja Talin Kisaveikot (perustettu 1925). Seurakunnallisesti Tali kuului Ihantalan seurakuntaan. Vuonna 1937 Talin kylässä oli 363 asukasta. ==Tunnettuja talilaisia== *Lauri Vilkko, viisiottelija ja olympiamitalisti ==Lähteet== ==Aiheesta muualla== * Tali vanhalla Karjalan kartalla (Maanmittauslaitoksen palvelu). Luokka:Viipurin maalaiskunnan kylät
Breaux Greer

Edward Ray Breaux Greer (s. 19. lokakuuta 1976 Houston, Texas, Yhdysvallat) on yhdysvaltalainen keihäänheittäjä. Hän on kahdeksankertainen Yhdysvaltain mestari ja Yhdysvaltain ennätyksen (91,29) haltija. Greer on pituudeltaan 188 cm ja painoi kilpauransa aikana 102 kg. Greer on selviytynyt kahdesti kesäolympialaisten loppukilpailuun. Molemmilla kerroilla hän jäi loppukilpailun viimeiseksi sijalle 12. Edmontonin MM-kisoissa 2001 hän sijoittui neljänneksi. Vuonna 2004 hän voitti IAAF:n yleisurheilufinaalin silloisella ennätyksellään 87,68. Vuonna 2007 Greeriä valmensi suomalainen Kari Ihalainen. Toukokuussa 2007 Greer heitti 90,71 ja paransi omaa ennätystään yli kolme metriä heittäen ensimmäistä kertaa urallaan yli 90 metriä. Hän oli kahdestoista 90 metrin ylittäjä nykykeihäällä. Kesäkuussa 2007 Yhdysvaltain mestaruuskisoissa hän voitti kahdeksannen mestaruutensa ennätystuloksellaan 91,29. Osakan MM-kisoissa 2007 Greer voitti pronssia tuloksella 86,21. == Yksityiselämä == Greer on toiminut laulajana yleisurheilijoista koostuvassa yhtyeessä nimeltä I Felt a Red Letter. Aikaisemmin yhtye tunnettiin nimillä Wristband Socks sekä Former Track Star. Greer oli lukiossa hyvä baseball-syöttäjä ja uskoo, että olisi päässyt lajissa huipulle. Greer on toiminut myös American Gladiators -televisiosarjan toisella tuotantokaudella gladiaattorina, nimenään Hurricane. Vuonna 2016 Greer meni kihloihin vuonna 2012 tapaamansa yhdysvaltalaisen tv-tähden Katy Mixonin kanssa. Heillä on kaksi lasta. == Saavutuksia == Kilpailu Sija Tulos Paikka Pvm Kesäolympialaiset 2000 12. 79,91 Sydney 23.9.2000 MM-kilpailut 2001 neljäs 87,00 Edmonton 12.8.2001 IAAF Grand Prix -finaali 5. 82,63 Melbourne 9.9.2001 Kesäolympialaiset 2004 12. 74,36 Ateena 28.8.2004 IAAF:n yleisurheilufinaali 2004 voitto 87,68 PB Monaco 19.9.2004 MM-kilpailut 2007 pronssia 86,21 Osaka 2.9.2007 == Parhaat tulokset == :10 parhaan tuloksen keskiarvo 88,13 *91,29 (1) Indianapolis 21.6.2007 *90,71 (1) Carson 20.5.2007 *88,73 (2) Oslo 15.6.2007 *87,68 (1) Monaco 19.9.2004 *87,65 (1) Walnut 17.4.2005 *87,39 (1) Bergen 11.6.2004 *87,25 (q) Athínai 26.8.2004 *87,00 (4) Edmonton 12.8.2001 *86,83 (1) Athens 10.4.2004 *86,78 (q) Osaka 31.8.2007 == Lähteet == * ===Viitteet=== Luokka:Yhdysvaltalaiset keihäänheittäjät Luokka:Vuonna 1976 syntyneet Luokka:Elävät henkilöt
SK Ravintolat

SK Ravintolat (oik. SK Entertainment Group Oy, aiemmin Seppo Koskinen Ravintolat Oy) on suomalainen ravintola-alan yritys, joka oli vuosina 2000–2011 yksi Suomen suurimpia yökerhotoimintaan keskittyneitä yhtiöitä. Yhtiön on perustanut Seppo ”Sedu” Koskinen vuonna 1996. Nykyisin yhtiössä on monia muitakin omistajia. Kesästä 2011 lähtien Koskinen ei ole osallistunut yhtiön johtamiseen eikä hallitustyöskentelyyn. Yhtiöllä on sijoituksia edelleen yökerholiiketoiminnassa (Eesti & Valkeakoski), mutta ei operatiivista toimintaa. Keväällä 2011 Night People Group Oy osti suurimman osan SK Entertainment Group Oy:n kotimaan liiketoiminnasta. Kaupan myötä Night People Group Oy:stä tuli yksi Suomen suurimpia yökerhotoimijoita. Night People Group Oy:n suurimpana omistaja toimii Jory Invest Oy, joka on NPG:n operatiivisen johdon omistama holding -yhtiö. == Ravintolat == * Suomessa ravintolat Hesa, Tiwoli, Onnela, Bar burleski (2010), Colorado, Cabaret, Linno ja Rock City * Virossa: Viron ainoa SK Ravintoloiden omistuksessa oleva yökerho on Tallinnassa ja on nimeltään CatHouse, aikaisempia nimiä olivat R.I.F.F ja Seduction Discotheque. * Thaimaassa: Thaimaan ainoa SK Ravintoloiden omistuksessa oleva yökerho sijaitsee Phuketissa ja on nimeltään Seduction Discotheque. == Lähteet == == Aiheesta muualla == *SK Entertainmnet Group Oy:n virallinen sivusto *SK Ravintoloiden Parasta yössä -sivusto Luokka:Suomalaiset ravintolaketjut
Slipknot (albumi)

Slipknot on ensimmäinen virallisesti julkaistu Slipknotin albumi. Aiemmin ilmestynyt Mate. Feed. Kill. Repeat. oli omakustanne. Slipknot julkaistiin 29. kesäkuuta 1999 Roadrunner Recordsin kautta, digipack-versio julkaistiin 7. maaliskuuta 2000. Sitä edeltänyt sensuroimaton versio sisälsi esitteen, jossa kirjoitettiin "Amerikan ehdottomasta fasismista". Kappaleet "Frail Limb Nursery" ja "Purity" jouduttiin poistamaan alkuperäiseltä albumilta, koska ne liittyivät Purity Knightin murhatapaukseen ja tekijänoikeuden väärinkäyttöön (www.crimescene.com). Kappaleet korvattiin kappaleella "Me Inside", kun albumi julkaistiin uudelleen. Kappaleista "Wait And Bleed" ja "Spit It Out" on tehty musiikkivideot ja "Welcome To Our Neighbourhood" -DVD:llä on kappaleesta "Scissors" jonkinlainen video. ==Kappalelista== ==Kokoonpano== * #0 Sid Wilson - DJ * #1 Joey Jordison - rummut * #2 Paul Gray - basso * #3 Chris Fehn - lyömäsoittimet ja taustalaulu * #4 James Root - kitara (korvasi Josh Brainardin kesken nauhoitusten) * #5 Craig ”133” Jones - samplet * #6 Shawn "Clown" Crahan - lyömäsoittimet ja taustalaulu * #7 Mick Thomson - kitara * #8 Corey Taylor - laulu * #9 Josh Brainard - kitara (lähti pois kesken nauhoituksen) == Sertifikaatit == Maa Sertifikaatti Australia Platinaa Kanada Platinaa Alankomaat Kultaa Iso-Brittania Platinaa USA 2x Platinaa == Arvostelut == * Allmusic: Slipknot – Slipknot Viitattu 19.12.2022. * Soundi: Slipknot: Slipknot Viitattu 19.12.2022. ==Lähteet== Luokka:Vuoden 1999 esikoisalbumit Luokka:Slipknotin albumit
Etis

Etis voi viitata seuraaviin: * Etis, antiikin aikainen kaupunki Lakoniassa Kreikassa * Etelä-Tapiolan lukio eli Etis, lukio Espoossa Suomessa
Joonas Myllyveräjä

Jorma Juhani "Joonas" Myllyveräjä (s. 1956 tai 1957) on suomalainen juontaja, imitaattori ja näyttelijä. Alun perin Myllyveräjä opiskeli voimistelunopettajaksi Jyväskylän yliopiston liikuntatieteellisessä tiedekunnassa, josta valmistui vuonna 1983. Myllyveräjällä on ollut nuoresta pitäen urheilutaustaa: muun muassa hän sai nyrkkeilyssä SM-kultaa vuonna 1970 ja vuonna 1972 SM-pronssia mäkihypystä hypätessään 103 metriä Lahden suurmäestä. Urheilutaustan myötä hän muun muassa esiintyi televisiossa Yle TV2:n Iltajumppa -ohjelmassa miesjumpparina. Lisäksi televisiossa hän on esiintynyt useissa viihdeohjelmissa, kuten Klaustrofobia, Kiitos ja hyvästi ja Huuliveikot. Hänen tunnetuin roolihahmonsa on Suomi-verkkareihin ja -lippalakkiin pukeutunut aikuisten asioita puhuva Pikku-Ville -niminen pikkupoika. Kyseinen hahmo on esiintynyt useissa televisio-ohjelmissa, ja hahmon pohjalta tehtiin vuonna 1987 videoelokuva Pikku Ville Korkeasaaressa, jossa Myllyveräjä näytteli imitaattorikollegansa Juha Laitilan kanssa. Myllyveräjä on myös toiminut ääninäyttelijänä, muun muassa Disneyn piirrossarjassa Ankronikka. ==Osittainen filmografia== ===Televisio=== * Klaustrofobia (1982–1984) – useita rooleja * Miss Suomi 1985 – juontaja * Kiitos ja hyvästi (1992-1993) – useita rooleja * Huuliveikot (1997–1998) – useita rooleja * Huuliveikkojen paluu (1999–2000) – useita rooleja ===Elokuvat=== * Uuno Turhapuron poika (1993) – gansteri ==Lähteet== Luokka:Suomalaiset imitaattorit Luokka:Suomalaiset juontajat Luokka:Suomalaiset näyttelijät Luokka:Elävät henkilöt
Springfield Falcons

Springfield Falcons oli yhdysvaltalainen jääkiekkoseura, joka pelasi American Hockey Leaguessa. Joukkue pelasi kotiottelunsa Springfieldissä, Massachusettssin osavaltiossa. Sen kotihalli oli MassMutual Center, johon mahtuu 6 679 katsojaa. Falcons toimi viimeisellä kaudellaan 2015-2016 NHL- seura Arizona Coyotesin farmijoukkueena. ==Perustaminen== Vuonna 1994 jääkiekkojoukkue Springfield Indians myytiin Worcesteriin, ja se vaihtoi nimensä Worcester Ice Catsiksi. Springfieldiin perustettiin uusi jääkiekkojoukkue Springfield Falcons. ==Kausiennätykset== :Maalit: 39 John LeBlanc (1994–95) :Syötöt: 65 Jean-Guy Trudel (2000–01) :Pisteet: 99 Jean-Guy Trudel (2000–01) :Jäähyminuutit: 373 Rob Murray (1994–95) :PMK: 2,27 Manny Legacé (1995–96) :T%: 92,3 Curtis McElhinney (2012–13) ===Jäädytetyt numerot=== * 2 Eddie Shore * 23 Rob Murray ===Kapteenit=== * John Stevens, Rob Murray, 1994–1996 * Rob Murray, 1996–1999 * Tavis Hansen, 1999–2001 * Jean-Guy Trudel, 2001–2002 * Rob Murray, 2002-2003 * Shane Willis, 2004-2005 * Ryan Craig, 2005–2006 * Norm Milley, 2006–2007 * Rick Berry, 2007–2008 * Tim Sestito, 2008–2009 * Dean Arsene, 2009–2010 * Ben Guite, 2010–2011 * Dane Byers, 2011–2012 * Ryan Craig, 2012– == Lähteet == Luokka:Yhdysvaltalaiset jääkiekkoseurat Luokka:Entiset AHL-seurat
Tokaj-Hegyalja

Tokaj-Hegyalja on historiallinen viinialue Unkarin koillisosissa Borsod-Abaúj- Zemplénin läänissä. Alue koostuu 27 kylästä ja 5 500 hehtaarista viinitarhoja. Viiniä on viljelty alueella ainakin 1100-luvusta asti, mutta Tokaji-viinistä tuli erityisen tunnettua 1600-luvulla. Tokajin viiniseutu on ollut lisättynä UNESCOn maailmanperintöluetteloon vuodesta 2002. == Maantiede == Tokaj sijaitsee Unkarin koillisosassa. Se muodostaa kolmion muotoisen alueen, jossa sivut kulkevat Abaújszántósta Tokaj’iin ja Tokaj’sta Slovakian rajalle Sátoraljaújhelyyn. Tahrat sijaitsevat Zemplénvuorten esikukkuloilla paikassa, jossa pustan aro tuo kesälämpöä rinteille. Tokajissa on kokonaisuudessaan noin 5 500 hehtaarin verran viinitarhoja. Siihen kuuluu 27 kaupunkia ja kylää. == Historia == Tokajin alueella on ollut asutusta ainakin neoliittiselta kaudelta lähtien. Unkarilaisia heimoja alkoi tulla alueelle 800-luvun lopulla. Viiniä alettiin viljellä viimeistään 1100-luvulla. Viini tuotiin alueelle idästä. Sen toivat mahdollisesti kabarit, jotka asettuivat Karpaateille unkarilaisten naapuriin 800- tai 900-luvulla.Evaluations of Cultural Properties, s. 46. Tokaji-valkoviiniä alettiin tuottaa osmanien aikakaudella. Transilvanialainen Rákóczien suku nousi valtaan 1600-luvun alussa. Tokajin alueen viinit toivat suvulle vaurautta, ja György II Rákóczi taisteli viinin avulla jopa Unkarin itsenäisyydestä. Hän tarjosi viiniä euroopan kuninkaallisille, kuten Ludvig XIV:lle. Tokajin vauraus oli suurimmillaan 1700-luvulla, kun viiniä alettiin viedä myös Venäjälle ja Puolaan. Viinin suosion ansiosta Tokajiin alkoi muuttaa myös paljon ihmisiä lähialueilta, slovakkeja, ruteeneja ja makedoniankreikkalaisia. Tokaji oli vuonna 1780 Unkarin tiheimmin asuttu alue. Puolan jako vuonna 1795 suisti alueen talouden rappioon. Tämän jälkeen on seurannut vielä kaksi suurta takaiskua, kun ensin vuonna 1885 viinikirvaepidemia saavutti Tokajin ja tuhosi suuren osan sadosta ja sitten vuonna 1920 Unkari menetti Trianonin rauhansopimuksessa kaksi kolmasosaa alueestaan, mikä merkitsi kotimaanmarkkinoiden pienenemistä. Toisen maailmansodan jälkeen Tokajin tilanne oli erityisen huono, sillä Holokausti oli hävittänyt juutalaiset alueelta ja kommunistihallitus lakkautti aristokraattisten ja porvarien yksityisomistukset. Tokajin viinien laatu ja maine kärsivät, mutta vuodesta 1990 lähtien alueelle on jälleen suunnattu lisää varoja. == Lähteet == * === Viitteet === == Aiheesta muualla == *Tokajin kotisivut *Tokajin viinialue UNESCOn sivuilla Luokka:Unkarin maantiede Luokka:Unescon maailmanperintökohteet Unkarissa Luokka:Borsod-Abaúj-Zemplén
Free

Free on englanninkielinen sana, joka tarkoittaa vapaata tai ilmaista. Sillä voidaan viitata myös seuraaviin asioihin: *Free, ranskalainen teleoperaattori *Free jazz, jazzin laji *.free, suunnitteilla oleva ylätason verkkotunnus * Free, sukunimenä: ** Duncan Free (s. 1973), australialainen soutaja, olympiavoittaja ja maailmanmestari == Musiikki == === Esiintyjät === * Free (yhtye), brittiläinen rockyhtye * Free (räppäri), yhdysvaltalainen räppäri * The Free, saksalainen yhtye * Ana Free, Ana Gomes Ferreira, portugalilainen laulaja === Albumit === * Free (Rick Astleyn albumi) * Free (Bonfiren albumi) * Free (Concrete Blonden albumi) * Free (Dana Internationalin albumi) * Free (Gavin DeGrawin albumi) * Free (For Realin albumi) * Free (Freen albumi), samannimisen yhtyeen albumi * Free (David Garrettin albumi) * Free (Brad Johnerin albumi) * Free (Liberan albumi) * Free (Mao Aben albumi) * Free (Marcus Millerin albumi), tai sen nimikappale * Free (Negativlandin albumi) * Free (OSIn albumi), tai sen nimikappale * Free (The Partyn albumi) * Free (Twin Atlanticin albumi) * Free (Planetshakersin albumi) * Free (Kate Ryanin albumi) * Free (Stonen albumi) * Free (Virtuen albumi) * Free..., Acid Kingin EP, tai sen nimikappale * free*, Jim's Big Egon albumi * Free, Rivermayan albumi === Kappaleet === * "Free" (Chicagon kappale) * "Free" (Deniece Williamsin kappale) * "Free" (Erikan kappale) * "Free" (Estellen kappale) * "Free" (Mao Aben kappale) * "Free" (Mýan kappale) * "Free" (Sarah Brightmanin kappale) * "Free" (Stryperin kappale) * "Free" (Trainin kappale) * "Free" (Ultra Natén kappale) * "Free" (Zac Brown Bandin kappale) * "Free", Alesha Dixonin albumilta Fired Up * "Free", Blue October UK:n albumilta One Day Silver, One Day Gold * "Free", The Carsin albumilta Move Like This * "Free", Cat Powerin albumilta You Are Free * "Free", Dani Harmerilta * "Free", Depeche Modelta * "Free", Natalia Killsin albumilta Perfectionist * "Free", Phishin albumilta Billy Breathes * "Free", Plumbin alvumilta Beautiful Lumps of Coal * "Free", Powerman 5000:n albumilta Transform * "Free", Princen albumilta 1999 * "Free", Quiet Riotin albumilta Rehab * "Free", VASTin albumilta Music for People
Richard Shelby

Richard Craig "Dick" Shelby (s. 6. toukokuuta 1934 Birmingham, Alabama) on yhdysvaltalainen republikaanisen puolueen poliitikko. Hän edusti Alabamaa vuosina 1979–1987 Yhdysvaltain edustajainhuoneessa ja vuosina 1987–2023 senaatissa. Shelby syntyi Birminghamissa, Alabamassa, ja valmistui Arizonan yliopistosta vuonna 1957. Hän on ammatiltaan lakimies. Shelby siirtyi senaattorina istuessaan 9. marraskuuta 1994 demokraattipuolueesta republikaanipuolueeseen. Hänet valittiin senaattiin uudelleen viimeksi vuonna 2017 alkavalle kaudelle, joka päättyy tammikuussa 2023. Shelby asuu Tuscaloosassa vaimonsa Annetten kanssa. Heillä on kaksi poikaa, Richard Jr. ja Claude Nevin, joista jälkimmäisellä on puolisonsa Lisan kanssa tytär ja poika. == Lähteet == == Aiheesta muualla == * Shelbyn viralliset kotisivut Luokka:Alabamalaiset poliitikot Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1934 syntyneet Luokka:Elävät henkilöt
Luufinni

Miliumit eli luufinnit ovat iholla etenkin poskipäissä ja silmien seudulla esiintyviä pieniä pinnallisia valkoista ja kovaa sarveismassaa eli keratiinia sisältäviä "jyväsiä" (kystia), joista ei ole muuta kuin esteettistä haittaaLuufinni (milium). Lääkärikirja Duodecim 28.4.2014. https://www.terveyskirjasto.fi/kotisivut/tk.koti?p_artikkeli=dlk00947#s4 . Luufinni voidaan poistaa terävällä neulalla, mieluiten isolla injektioneulalla, joka leikkaa luufinnin katon paremmin rikki kuin esimerkiksi nuppineula tai silmäneula. Neulaa ei pidä yrittää steriloida liekissä, sillä neulan kärki mustuu ja luufinnin paikalle voi syntyä musta, pistemäinen tatuointi. Luufinnien syntyyn ei ole olemassa ehkäsevää hoitoa.. Miliumeja esiintyy useimmiten vastasyntyneillä vauvoilla. Syynä tähän on vain osittain kehittyneet talirauhaset. Vauvoilla miliumit häviävät useamman päivän kuluttua. Aikuisiässä esiintyvien miliumien syynä pidetään kasvojen ihon vaurioitumista esimerkiksi auringon vaikutuksesta. Pääero etenkin aknessa esiintyvien valkopäiden ja miliumien välillä on se, että valkopäät kehittyvät talirauhasissa ylimääräisestä rasvasta ja muista ihon jätetuotteista, kun taas miliumit ovat ihon sisälle jääneitä proteiineja, joilla ei ole huokosta tai reikää purkautua ihon pinnalle. == Lähteet == ==Aiheesta muualla== *Luufinni - Terveyskirjasto.fi Luokka:Iho Luokka:Seulonnan keskeiset artikkelit
Horze

Horze on alun perin suomalainen hevostarvikkeita myyvä kauppaketju, jolla on myyntipisteitä myös ulkomailla. Horze oli suomalaisen Finntack-konsernin tytäryhtiö, kunnes sen vuonna 2018 osti saksalainen sijoittaja. Vuonna 2016 Horzella oli noin 30 myymälää Pohjoismaissa, minkä lisäksi se on myynyt tuotteita Horze.com-verkkokaupassa vuodesta 2003. Horze oli tuolloin Pohjoismaiden toiseksi suurin ratsastustarvikeyritys ja Suomessa, Norjassa ja Tanskassa alansa suurin. Yrityksen pääkonttori ja keskusvarasto sijaitsivat Hollolassa, kunnes 2010-luvun alkupuolella Finntackin ja Horzen Suomen- ja Norjan-pääkonttorit yhdistettiin toimimaan Oslossa. Horze on toiminut myös tukkukauppana. Helsingin Sanomat luonnehti Horzea vuonna 2016 ”ratsastusmuodin Hennes & Mauritziksi ja suomalaisen verkkokaupan uranuurtajaksi. Horze- verkkokauppa avattiin jo 2003 ajatuksena luoda trendikäs ja mutkaton vähittäiskauppaketju harrastajamääriään kasvattavalle ratsastusalalle, jolla ei ollut totuttu näkemään muodikkaita saati edullisia varusteita. Toimintakonsepti vaati uudenlaista ajattelua Finntackiltä: se oli tottunut myymään ravivarusteita keski-ikäisille miehille, kun taas Horzen ratsastajakohderyhmä painottui nuoriin naisiin. (Digitilaajille.) Horze on tehnyt yhteistyötä Ypäjän hevosopiston kanssa. Horze tukee suomenhevosen 100-vuotishanketta. == Historia == Horze-ketjun ja -verkkokaupan alku oli vuonna 1988 nimellä Finn-Valjas Oy perustettu yritys, josta on kasvanut kansainvälinen konserni nimeltä Finntack. Yrityksen perustaja oli pitkään Suomessa asunut norjalainen Gunnar Gangsö, joka alkoi kotonaan tehdä ravivaljaita vietäväksi myyntiin Norjaan. Hän alkoi kierrellä ravitapahtumia ja myyskenteli alan tarvikkeita autonsa takakontista. Neljässä vuosikymmenessä Finntackistä kasvoi maailman suurin ravivarusteiden valmistaja. Heti Neuvostoliiton hajottua 1990-luvun alussa Finntack perusti ensimmäisen tehtaansa Venäjälle, Pietarin ydinkeskustaan. 2010-luvun keskivaiheilla tuotantoa oli myös Ukrainassa ja Kiinassa.. Ensimmäinen Horze-kauppa avattiin Lahteen, Jokimaan raviradan tuntumaan. Postimyynti ja verkkokauppatoiminta aloitettiin vuonna 2003. Elokuussa 2008 Horze avasi liikkeen Vantaalle. Vuonna 2018 Finntack myi Horze-ketjun saksalaiselle sijoittajalle. == Tuotannon historiaa == Vuonna 2004 Horze laajensi tuotantoaan Kiinaan ja 2005 tuotanto laajeni myös Meksikoon. Meksikossa valmistetaan Western-varusteita.Horzen tuotannon historia Hevoset & Ratsastus -lehdessä == Lähteet == == Aiheesta muualla == * Horzen kotisivut Luokka:Hollola Luokka:Suomalaiset kauppaketjut Luokka:Saksalaiset yritykset
Jigme Khesar Namgyal Wangchuck

Jigme Khesar Namgyal Wangchuck (; s. 21. helmikuuta 1980) on Bhutanin viides kuningas, Wangchuckin kuningashuoneen pää ja kruunajaistensa aikaan maailman nuorin valtionpäämies. Hänet kruunattiin virallisesti 6. marraskuuta 2008 kuninkaallisessa palatsissa Thimphussa. == Perhe == Jigme Khesar Namgyal Wangchuck on kuningas Jigme Singye Wangchuckin vanhin poika, ja hänen äitinsä on kuningatar Ashi Tshering Yangdon. Hänellä on nuorempi sisar ja veli. Hän on naimisissa aatelittoman Jetsun Peman kanssa. He menivät naimisiin 13. lokakuuta 2011. == Koulutus == Jigme Khesar Namgyal Wangchuck on opiskellut politiikkaa Yhdysvalloissa ja Isossa-Britanniassa. == Ulkomailla == Jigmen vierailu Thaimaassa toi hänelle paljon positiivista julkisuutta erityisesti naisten keskuudessa == Kunnianosoituksia == * Kuningatar Salote Tupou III:n ritarikunta (Tonga, 2010) == Lähteet == == Aiheesta muualla == Luokka:Bhutanin kuninkaat Luokka:Vuonna 1980 syntyneet Luokka:Elävät henkilöt
Jeremiah Denton

Jeremiah Andrew Denton Jr. (15. heinäkuuta 1924 Mobile, Alabama – 28. maaliskuuta 2014 Virginia Beach, Virginia) oli yhdysvaltalainen laivaston lippueamiraali ja republikaanisen puolueen senaattori. Denton valmistui Yhdysvaltain laivastoakatemiasta vuonna 1946. Palvellessaan Vietnamin sodassa hän istui pohjoisvietnamilaisten sotavankina yhteensä kahdeksan vuoden ajan vuosina 1965–1973. Hän selvisi kidutuksesta sekä huonoista oloista ja sai sittemmin Navy Crossin. Denton istui vuosina 1981–1987 Yhdysvaltain senaatin jäsenenä Alabamasta. ==Lähteet== Luokka:Alabamalaiset poliitikot Luokka:Yhdysvaltain senaatin jäsenet Luokka:Yhdysvaltalaiset amiraalit Luokka:Yhdysvaltalaiset republikaanipoliitikot Luokka:Vuonna 1924 syntyneet Luokka:Vuonna 2014 kuolleet
Ekenäsin linna

Ekenäsin linna () on linna Linköpingin kunnassa, Ruotsin Itä-Götanmaalla. Se sijaitsee Teden-järven rannalla. Linna seisoo paikalla, jossa on sijainnut rakennuksia jo kauan ennen itse linnaa. Nykyinen linna edustaa renessanssin tyylisuuntaa, ja sen rakennutti valtaneuvos Peder Banér vuosina 1630–1644. Linnan suunnittelusta vastasi hollantilainen arkkitehti Hans Flemming. == Aiheesta muualla == * Ekenäs slott * Slottsguiden Luokka:Linköpingin kunta Luokka:Itä-Götanmaan läänin linnat
Püssi

Püssi () on epäitsenäinen kaupunki ja entinen kaupunki Itä-Virumaan maakunnassa, Virossa. Püssin kaupunki yhdistyi Maidlan ja Lüganusen kuntien kanssa uudeksi Lüganusen kunnaksi 27.10.2013. Vuoden 2017 kuntauudistuksessa Lüganuse yhdistyi Kiviõlin kaupungin ja Sondan kunnan kanssa uudeksi kunnaksi nimeltään Lüganusen kunta. Viimeisen itsenäisen olemassaolovuotensa alussa, 1.1.2013 Püssin asukasluku oli 1 089\. Kaupungin pinta-ala oli 2,10 neliökilometriä ja asukastiheys näin ollen 519 asukasta neliökilometrillä. Viime vuosinaan kaupungin asukasluku laski voimakkaasti, sillä vuonna 2003 asukkaita oli 1 730. Püssin asukkaista enemmistö on taustaltaan virolaisia: vuonna 2011 heidän osuutensa oli 54 %. == Talouselämä == Püssissä on yksi Viron suurimmista puutyötehtaista, nykyiseltä nimeltään Repo Vabrikud AS. == Historia == Ensimmäinen maininta Püssistä on vuodelta 1472 nimellä Püssz. Alue oli tuolloin vaikeakulkuista suomaastoa. Paldiskin ja Pietarin välinen rautatie, joka rakennettiin valmiiksi vuonna 1869, auttoi myös Püssiä kehittymään. Kaupunkioikeudet Püssi sai vuonna 1993. Püssistä tuli Lüganusen kunnan osa vuonna 2013. ==Väestö== Vuoden 2011 väestönlaskennan mukaan Püssin kaupungissa oli 1 083 asukasta, joista 582 (53,7 %) oli virolaisia, 438 (40,4 %) venäläisiä ja 66 (6,1 %) muita kansallisuuksia. ==Lähteet== * === Viitteet === == Aiheesta muualla == Luokka:Lüganuse Luokka:Viron epäitsenäiset kaupungit
Blanche Lincoln

Blanche Meyers Lambert Lincoln (s. 30. syyskuuta 1960) on yhdysvaltalainen demokraattisen puolueen poliitikko ja entinen Yhdysvaltain senaatin jäsen Arkansas'sta. Lincoln syntyi Arkansas'n Helenassa. Hän valmistui vuonna 1982 Randolph-Macon Woman's Collegesta ja opiskeli lakia Arkansas'n yliopistossa. Hänen sisarestaan Mary Lambertista tuli elokuvaohjaaja. Lincoln valittiin Yhdysvaltain edustajainhuoneeseen vuoden 1992 vaaleissa. Hänet valittiin myös toiselle kaudelle, ja hän istui edustajainhuoneessa vuoteen 1997. Hän ei ollut raskauden vuoksi ehdolla vuonna 1996. Lincoln aloitti senaattorina 3. tammikuuta 1999. Hän voitti vuoden 1998 senaatinvaaleissa vastaehdokkaansa Fay Boozmanin ääniprosentein 55 % – 42 %. Hän oli 38-vuotiaana nuorin Yhdysvaltain senaattiin koskaan valittu naispuolinen poliitikko. Hänet valittiin jatkokaudelle vuonna 2004 noin 56 prosentin ääniosuudella, mutta vuoden 2010 yleisissä vaaleissa hän hävisi John Boozmanille, vuonna 2005 kuolleen Fay Boozmanin veljelle, prosentein 37–58. Lincoln toimi Yhdysvaltain senaatin jäsenenä 3. tammikuuta 2011 asti. Blanche Lincoln on ollut vuodesta 1993 naimisissa Steve Lincolnin kanssa. Heillä on kaksi lasta, vuonna 1997 syntyneet kaksoispojat. == Lähteet == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1960 syntyneet Luokka:Elävät henkilöt
Finspångin linna

Finspångin linna () on linna Finspångin taajamassa samannimisessä Finspångin kunnassa, Ruotsin Itä-Götanmaalla. Linnan on rakennuttanut Louis De Geer nuorempi (1622–1695). Rakennustyöt käynnistettiin vuonna 1668, ja ne saatiin päätökseen vuonna 1685.Länsstyrelsen Östergötland: Finspångs slott Viitattu 29.5.2014. Linnan suunnittelusta vastasi hollantilainen arkkitehti Adriaan Dortsman. Se on yksi Ruotsin suurimmista barokkilinnoista. Linnan edustalla sijaitsevat siipirakennukset rakennettiin 1740- ja 1790-luvulla. Nykyisin linna on Siemensin omistuksessa. ==Lähteet== == Aiheesta muualla == * Slottsguiden.se – Tietoa linnasta luokka:Itä-Götanmaan läänin linnat Luokka:Finspångin kunta
Mark Pryor

Mark Lunsford Pryor (s. 10. tammikuuta 1963) on yhdysvaltalainen lakimies ja demokraattisen puolueen poliitikko Arkansasista. Hän oli Yhdysvaltain senaatin jäsen vuosina 2003–2015.Bioguide - Pryor, Mark. Viitattu 4. heinäkuuta 2013. Pryor syntyi Fayettevillessä. Hänen vanhempansa olivat Barbara Lunsford sekä kuuluisa demokraattipoliitikko David Pryor. Hän valmistui Arkansas'n yliopistossa. Hänellä on vaimo Jill Pryor ja kaksi lasta. Pryor istui Arkansas'n edustajainhuoneessa vuosina 1991–1994. Senaatissa hän aloitti 7. tammikuuta 2003. ==Lähteet== Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1963 syntyneet Luokka:Elävät henkilöt